**Tööalane rehabilitatsioon (Eesti Töötukassa teenus)**

Tööalase rehabilitatsiooniteenuse eesmärk on isiku tööeluks ettevalmistamine, tema tööle asumise või töökohal püsimise toetamine. **Teenust osutatakse alates 01.01.2016.**

**Tööalase rehabilitatsiooniteenuse sihtrühm on tööealised (16 kuni vanaduspensioniiga) isikud, kellel on tuvastatud osaline töövõime või puue ning kes töötab, otsib tööd või õpib.**  
Tööalase rehabilitatsiooni vajadust hindab isiku töökeskse nõustamise käigus töötukassa juhtumikorraldaja.

Tööalane rehabilitatsiooniteenus on  põhjendatud eelkõige, kui kliendi tegevusvõime on puude või terviseseisundi tõttu piiratud mitmes valdkonnas ning ta vajab korraga mitme spetsialisti ehk rehabilitatsioonimeeskonna abi.

**Kuidas tööalase rehabilitatsiooni teenus toimub?**

* töötukassa juhtumikorraldaja hindab teie teenusevajadust;
* lepite juhtumikorraldajaga kokku rehabilitatsiooni eesmärgi;
* valite enda jaoks sobiva rehabilitatsiooniasutuse;
* lepite kokku kohtumise teenuseosutajaga tegevuskava koostamiseks või rehabilitatsiooniprogrammis osalemiseks;
* töötukassa kinnitab tegevuskava;
* alustate rehabilitatsiooniteenusel osalemist.

Võtke ühendust teile sobiva töötukassa esindusega ja leppige kokku kohtumine juhtumikorraldajaga. Töötukassa esinduste kontaktid leiate siit: [https://www.tootukassa.ee/kontaktid](https://www.tootukassa.ee/kontaktid/tootukassa-esindused)

**Osutatavad teenused:**

* füsioteraapia;
* loovteraapia ja -nõustamine;
* logopeediline abi;
* eripedagoogiline abi;
* psühholoogiline nõustamine;
* õendusalane nõustamine;
* tegevusterapeudi teenus,
* kogemusnõustamise teenus,
* sotsiaalnõustamine (sh kliendi lähivõrgustiku nõustamine);
* arsti nõustamine.

**Tervishoiuteenuste, taastus- ja sanatoorse ravi saamiseks pöörduge oma pere- või eriarsti poole.**

Teenusest täpsemalt:  
<https://www.tootukassa.ee/toovoimereform>  
MTÜ Meelevald rehabilitasiooniteenuse administraatoril või

e-maili teel: [tooharjutus2@gmail.com](mailto:tooharjutus2@gmail.com)